**PROJEKTS**

**“DEINSTITUCIONALIZĀCIJAS PASĀKUMU ĪSTENOŠANA**

**LATGALES REĢIONĀ”**

**APRŪPES PAKALPOJUMI BĒRNIEM AR FUNKCIONĀLIEM TRAUCĒJUMIEM**

Saskaņā ar MK Noteikumiem Nr. 313 Darbības programmas "Izaugsme un nodarbinātība" 9.2.2. specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.1. pasākuma "Deinstitucionalizācija" īstenošanas noteikumiem

|  |  |
| --- | --- |
| Pakalpojuma nosaukums | Aprūpes pakalpojums |
| Pakalpojuma saņēmēja mērķa grupa | Bērni ar funkcionāliem traucējumiem, kuri dzīvo ģimenēs, kuriem ir noteikta invaliditāte un kuriem izsniegts Veselības un darbspēju ekspertīzes ārstu valsts komisijas atzinums par īpašas kopšanas nepieciešamību sakarā ar smagiem funkcionāliem traucējumiem, līdz četru gadu vecumam ieskaitot |
| Ko ietver pakalpojums | Pakalpojums ietver bērna aprūpi un uzraudzību, pašaprūpes spēju attīstību un brīvā laika saturīgu pavadīšanu |
| Pakalpojuma apjoms | Ne vairāk kā 200 stundas kalendāra mēnesī |
| Kas organizē pakalpojumu | Pašvaldības sociālais dienests |
| Kā pašvaldības sociālais dienests organizē aprūpes pakalpojumu  | 1. Pieņem iesniegumu
2. Pārbauda informāciju
3. Pārliecinās par pievienotiem dokumentiem un papildus informāciju
4. Izvērtē informāciju un pieņem lēmumu
5. Paziņo par lēmumu bērna likumiskajam pārstāvim
 |
| Pakalpojuma organizēšanas uzsākšana | Pieņem no bērna likumiskā pārstāvja vai audžuģimenes iesniegumu par nepieciešamību nodrošināt aprūpes pakalpojumu |
| Iesniegumā jāietver šāda informācija | 1. Bērna vārds, uzvārds, personas kods un dzīvesvietas adrese, kur nepieciešams sniegt pakalpojumu;2. Bērna likumiskā pārstāvja vai audžuģimenes kontaktinformācija un faktiskās dzīvesvietas adrese;3. Vēlamais aprūpes pakalpojuma saņemšanas apjoms, norādot kopējo stundu skaitu nedēļā un konkrētu nedēļas dienu vai dienas, kad sociālās aprūpes pakalpojums būs nepieciešams (ja tas ir zināms);4. Vēlamā aprūpes pakalpojuma sniedzēja vārds un uzvārds vai nosaukums un reģistrācijas numurs (ja tas ir zināms). |
| Iesniegumam jāpievieno šādi dokumenti vai papildus informācija | 1. Bērna likumiskā pārstāvja vai audžuģimenes pārstāvības tiesības apliecinoša dokumenta kopija;2. Komisijas atzinuma kopija par īpašas kopšanas nepieciešamību bērnam sakarā ar smagiem funkcionāliem traucējumiem;3. Ja bērna likumiskais pārstāvis vai audžuģimene ir darba ņēmējs – darba devēja apliecinājums, norādot darba stundas nedēļā, kad bērna likumiskais pārstāvis vai audžuģimene veic darba pienākumus. Ja bērna likumiskais pārstāvis vai audžuģimene ir pašnodarbinātā persona vai individuālais komersants – informācija par stundām nedēļā, kad bērna likumiskais pārstāvis vai audžuģimene veic saimniecisko darbību;4. Izglītības iestādes apliecinājums, ja bērna likumiskais pārstāvis vai audžuģimene apgūst attiecīgu izglītības programmu konkrētajā izglītības iestādē. Ja bērna likumiskais pārstāvis vai audžuģimene apgūst izglītības programmu neklātienē, pakalpojumu piešķir tikai studiju dienās mācību gada laikā un sesijas laikā; 5. Nodarbinātības valsts aģentūras apliecinājums, ja bērna likumiskais pārstāvis vai audžuģimene piedalās Nodarbinātības valsts aģentūras organizētajos pasākumos, norādot pasākumā pavadāmās stundas nedēļā;6. Dienas aprūpes centra, dienas centra vai cita sociālās rehabilitācijas pakalpojumu sniedzēja apliecinājums, ja bērna likumiskais pārstāvis vai audžuģimene izmanto attiecīgus pakalpojumus, norādot tajos pavadāmās stundas nedēļā;7. Informācija par vienreizēju pasākumu apmeklēšanai un saturīga brīvā laika pavadīšanai nepieciešamo stundu skaitu nedēļā (ne vairāk kā 40 stundas kalendāra mēnesī). |
| Cik garā laikā pieņem lēmumu par pakalpojuma piešķiršanu vai atteikumu | 1 mēneša laikā no iesnieguma saņemšanas dienas |
| Lēmumu veidi, ko pieņem par pakalpojuma sniegšanu vai atteikumu | 1. Par aprūpes pakalpojuma piešķiršanu, nosakot aprūpes pakalpojuma apjomu (stundas nedēļā);2. Par aprūpes pakalpojuma atteikumu:2.1. ja bērns neatbilst šādām prasībām: bērni ar funkcionāliem traucējumiem, kuriem izsniegts Veselības un darbspēju ekspertīzes ārstu valsts komisijas atzinums par īpašas kopšanas nepieciešamību sakarā ar smagiem funkcionāliem traucējumiem, līdz četru gadu vecumam (ieskaitot);2.2. ja bērna likumiskā pārstāvja vai audžuģimenes iesniegtais iesniegums nesatur visu nepieciešamo informāciju un iesniegumam nav pievienoti visi augstākminētie nepieciešamie dokumenti (skat. *Iesniegumā jāietver šāda informācija un Iesniegumam jāpievieno šādi dokumenti vai papildus informācija*) |
| Lēmuma paziņošana | Lēmumu adresātam (bērna likumiskajam pārstāvim vai audžuģimenei) paziņo Paziņošanas likumā noteiktajā kārtībā |
| Pašvaldība aprūpes pakalpojuma nodrošināšanai | Var piesaistīt juridisku personu vai uz darba līguma vai pakalpojuma (uzņēmuma) līguma pamata fizisku personu (izņemot bērna 1. pakāpes radiniekus un vienas mājsaimniecības locekļus), kurai ir darba vai personīgā pieredze saskarsmē ar personu ar invaliditāti. Aprūpes pakalpojuma sniedzējs, ja tā ir fiziska persona, var sniegt pakalpojumu vienlaikus ne vairāk kā četriem mērķa grupas bērniem. |
| Kompensācija pašvaldībām | 1.Kompensācija pašvaldībām par atlīdzības izmaksām aprūpes pakalpojuma nodrošināšanai, ja pašvaldība aprūpes pakalpojuma sniedzēju piesaista uz darba līguma pamata. Atlīdzības izmaksu kompensācija nepārsniedz kārtējam gadam valstī noteikto minimālo stundas tarifa likmi normālā darba laika ietvaros par katru personu. Ja aprūpes pakalpojuma sniedzēja iesaiste projektā ir nodrošināta saskaņā ar daļlaika attiecināmības principu, attiecināma ir ne mazāk kā 30 procentu noslodze;2. Kompensācija par transporta izdevumiem (par degvielu, transportlīdzekļu nomu, transporta un specializētā transporta pakalpojumu pirkšanu, sabiedriskā transporta izmantošanu) aprūpes pakalpojuma sniedzējiem, kas piesaistīts uz darb alīguma pamata, nokļūšanai līdz aprūpes pakalpojumu sniegšanas vietai un no tās;3. Kompensācija par aprūpes pakalpojuma nodrošināšanu, ja pašvaldība aprūpes pakalpojuma nodrošināšanai piesaista pakalpojuma sniedzēju uz pakalpojuma (uzņēmuma) līguma pamata. Aprūpes pakalpojuma izmaksas nepārsniedz kārtējam gadam valstī noteikto minimālo stundas tarifa likmi par vienu aprūpes pakalpojuma stundu vienai personai. Ja persona, kura sniedz aprūpes pakalpojumu, ir reģistrēta Valsts ieņēmumu dienestā kā projekta sadarbības partnera darba ņēmējs, attiecināmas ir arī darba devēja valsts sociālās apdrošināšanas obligāto iemaksu izmaksas.  |
| Kad pašvaldība var uzsākt pakalpojuma nodrošināšanu | No dienas, kad plānošanas reģions ar sadarbības iestādi ir noslēdzis vienošanos par projekta īstenošanu. |